ΓΡΑΠΤΗ ΕΡΩΤΗΣΗ E-1672/02

υποβολή: Rodi Kratsa-Tsagaropoulou (PPE-DE) προς το Συμβούλιο

(12 Ιουνίου 2002)

Θέμα: Σχέσεις Ε.Ε.-Κολομβίας — Απελευθέρωση τηςποψήφιας Προέδρου Ingrid Betancourt

Η συνέχιση του κλίματος της αβεβαιότητας με τη διακοπή της ειρηνευτικής διαδικασίας στην Κολομβία αλλά και τις απαγωγές Γερουσιαστών και άλλων πολιτικών προσώπων, με κύριο παράδειγμα τηνποψήφια Πρόεδρο Ingrid Betancourt, δημιουργεί σοβαρές αρνητικές συνέπειες στη λειτουργία του δημοκρατικού πολιτεύματος αλλά και στο σεβασμό των ανθρωπίνων δικαιωμάτων της χώρας.

Πρόσφατα το Ευρωπαϊκό Κοινοβούλιο έλαβε θέση με ψήφισμά του (14.3.2002) καταδικάζοντας αυτά τα γεγονότα και καλώντας τα ευρωπαϊκά όργανα για λήψη μέτρων κατά αυτού του αδιεξόδου. Τι πρωτοβουλίες σκοπεύει να πάρει το Συμβούλιο προς σ' αυτήν την κατεύθυνση και ποια πολιτική θα ακολουθήσει έναντι των Ένοπλων Επαναστατικών Δυνάμεων (FARC-EP) σε συνεργασία με το νέο Πρόεδρο· Σκοπεύει να παίξει ρόλο διαμεσολαβητή για τη συνέχιση των διαπραγματεύσεων και την άρση του αδιεξόδου στη χώρα και θα πάρει πρωτοβουλίες άμεσες για την απελευθέρωση της Ingrid Betancourt;

Απάντηση

(19 Δεκεμβρίου 2002)

1. Το Συμβούλιο έχει επανειλημμένα τονίσει την εκ μέρους του απόρριψη και καταδίκη των απαγωγών, εκβιασμών και άλλων εγκλημάτων που διαπράττονται από ένοπλες ομάδες στη Κολομβία και έχει προβεί σε επανειλημμένες εκκλήσεις για σεβασμό του Διεθνούς Ανθρωπιστικού Δικαίου και την προστασία του άμαχου πληθυσμού.

2. Τον παρελθόντα Δεκέμβριο, το Συμβούλιο αποφάσισε, αντιδρώντας στις επανειλημμένες παραβιάσεις των ανθρώπινων δικαιωμάτων, να μην χορηγεί επί του παρόντος νέες θεωρήσεις ή άδειες διαμονής στα μέλη των ένοπλων ομάδων της Κολομβίας. Επρόκειτο για μια πολιτική απόφαση με σκοπό να αφήσει το αναγκαίο περιθώριο για ελιγμούς στα κράτη μέλη της ΕΕ που συμμετέχουν στην Ομάδα των Μεσολαβητών (διάλογος με τις Fuerzas Armadas Revolucionarias de Colombia (FARC)) και στην Ομάδα των Φίλων (διάλογος με τον Ejrcito de Liberacin Nacional (ELN)). Στη δήλωση του Φεβρουαρίου, το Συμβούλιο ανέφερε επίσης ότι επιφυλάσσει στον εαυτό του το δικαίωμα να μεταβάλει την πολιτική του έναντι των ένοπλων ομάδων.

3. Τον παρελθόντα Ιούνιο, το Συμβούλιο αποφάσισε να περιλάβει τις FARC και τις UAC (Unidades de Autodefensa de Colombia) στον κατάλογο τρομοκρατικών οργανώσεων, της ΕΕ, στο πλαίσιο της πολιτικής του για καταπολέμηση της τρομοκρατίας.

4. Το Συμβούλιο συνεχάρη τον Δρ. Alvaro Uribe επί τη εκλογή του ως Πρόεδρου της Κολομβίας, στις 26 Μαΐου, εκτιμώντας ότι η εκλογή του αποτελεί απόδειξη της σταθερήςποστήριξης και εμπιστοσύνης του πληθυσμού της Κολομβίας στον ίδιο προσωπικά και στο σχέδιό του για το μέλλον της χώρας.

5. Εξ άλλου, το Συμβούλιο εξέφρασε την πεποίθησή του ότι ο νέος Πρόεδρος της Κολομβίας, στηριζόμενος στο κράτος δικαίου και με πλήρη σεβασμό προς τα ανθρώπινα δικαιώματα και τις θεμελιώδεις ελευθερίες, θα σταθεί ικανός να ανταποκριθεί στο ακέραιο στις προσδοκίες για ειρήνη και ευημερία όλου του λαού του.

6. Επίσης, το Συμβούλιο επιβεβαίωσε τηνποστήριξή του στην αναζήτηση μιας λύσης μέσω διαπραγματεύσεων στη σύγκρουση από την οποία σπαράσσεται η Κολομβία. Το Συμβούλιο επανέλαβε την απόφασή του να συμπαρασταθεί στο λαό και την κυβέρνηση της Κολομβίας στις προσπάθειες για δικαιοσύνη, κοινωνική πρόοδο και συμφιλίωση όλων των Κολομβιανών, και στον αγώνα εναντίον της τρομοκρατίας, της ασυδοσίας και των παραβιάσεων των ανθρώπινων δικαιωμάτων και του διεθνούς ανθρωπιστικού δικαίου.

7. Το Συμβούλιο θα συνεχίσει να παρακολουθεί τις εξελίξεις στην Κολομβία και τις πρωτοβουλίες που ανέλαβε ο Δρ. Uribe τον παρελθόντα Αύγουστο.